als_Latn dik_Latn sna_Latn
Basha: Opozita mëngëpërveshur në sesionin e ri parlamentar (Burimi: Shekulli, www.shekulli.com.al)
Basha: Opozita mëngëpërveshur në sesionin e ri parlamentar
Kreu i opozitës Lulzim Basha mblodhi sot grupin e deputetëve të Partisë Demokratike, pak orë para nisjes së sesionit të ri parlamentar . Në fjalën e tij kreu i demokratëve shpalli prioritet e opozitës në këtë sesion, ndërsa akuzoi qeverinë se ka braktisur “bllokun e premtimeve të saj elektorale”.
“Nga njëra anë kjo është qeveria që ka braktisur bllokun e premtimeve elektorale, nga ana tjetër ka përqafuar pseudoreforma që nuk i ka pasur pjesë të kontratës me zgjedhësit. Kjo qeveri është cinike, e pabesë, e pafytyrë me zgjedhësit. Rasti më solid është ai i uljes së çmimit të energjisë, të cilin po e rrit. Po kaq demaskues është terrori mbi mjekët dhe mësuesit mësues. Në sytë e qytetarëve shqiptarë kjo nuk është qeveria që ata kanë votuar. Opozitarizmi do t’i përgjigjet përshkallëzimit të së keqes së qeverisë”, tha Basha.
Kreu i demokratëve përsëriti edhe njëherë se kauza e tyre në këtë sesion të ri parlamentar është dekriminalizimi.
“Grupi ynë parlamentar dhe deputetët janë përgatitur për këtë betejë shumëplanëshe. Opozita fillon punë me mëngë përveshur. Dekreminalizimi i Kuvendit është beteja dhe kauza jonë fisnike për sot dhe nesër.”
Basha tha se krahas dekriminalizimit, qëndron edhe beteja kundër krimit.
“Janë të shumta faktet që tregojnë se krimi dhe qeveria janë bërë një binom që rriten paralelisht. Trafiku ka marrë përmasa të frikshme të panjohur më parë. Pavarësisht luftës që i është bërë, por trafik me avion dhe fabrike kokaine kemi njohur vetëm në kohën e qeverisë së Edi Ramës. Akuzojmë Ramën dhe ministrin e tij se i kanë hapur krahun krimit që po livadhis”, tha Basha.
Basha tha gjithashtu se opozita do të zbatojë rezolutën që u arrit përmes asistencës ndërkombëtare.
“Duke njohur zbatimin e saj, ne do të jemi promotorë të zbatimit të saj brenda 6 mujorit duke filluar nga puna menjëherë pa humbur kohë. Nga ana tjetër ne nuk kemi iluzione se rruga do të jetë e shtruar”m shtoi Basha.
19.01.2015
Burimi: Shekulli
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn